N á v r h

K o m u n i k é

Vláda Slovenskej republiky na svojom rokovaní ......... 2002 prerokovala a schválila  nový zákon o cestovných náhradách s navrhovanou  účinnosťou od          1.  mája  2002.
V novom zákone o cestovných náhradách sú z doterajšej právnej úpravy (zákon č. 119/1992 Zb.) prevzaté mnohé ustanovenia, ktoré sa osvedčili a zachováva sa tak isto jej štruktúra ako aj vecný a obsahový zámer.  
Nové ustanovenia, ktoré sú predmetom zákona si vyžiadala potreba praxe, ako aj celospoločenská potreba.  Novou časťou zákona je  časť týkajúca sa poskytovania náhrad výdavkov pri výkone práce v zahraničí.
Zmenu a spresnenie niektorých ustanovení zákona si vyžiadali aj určité aplikačné problémy z dôvodu liberálneho charakteru zákona. Návrh zákona však aj naďalej ponecháva z dôvodu liberalizácie právomoc zamestnávateľov aplikovať niektoré ustanovenia na svoje vlastné podmienky a aplikáciu niektorých ustanovení ponecháva na dohodu v pracovnej alebo kolektívnej zmluve.
Navrhované zmeny a doplnky  sa dotýkajú tak  podnikateľskej, ako aj rozpočtovej a príspevkovej sféry.